Diari Oficial de la Generalitat Valenciana


Sumari del DOGV 1983, del 12-03-1993 (1993/800785)

ORDRE de 9 de febrer de 1993, de la Conselleria de Cultura, Educació i Ciència, per la qual es convoca concurs públic per a la concessió de beques de col.laboració en centres bibliotecaris de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/02/09/(2)/dof/vci/html**

### Dades del document

Número de DOGV
:   1983

Data del DOGV
:   12-03-1993

Secció del DOGV
:   DISPOSICIONS GENERALS

Número del document
:   1993/800785


Data del document
:   09-02-1993

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 9 de febrer de 1993, de la Conselleria de Cultura, Educació i Ciència, per la qual es convoca concurs públic per a la concessió de beques de col.laboració en centres bibliotecaris de la Comunitat Valenciana.  
El tractament dels fons bibliotecaris i els serveis prestats al públic per les biblioteques, requereixen, a més de coneixements tècnics especialitzats, una pràctica que sols es pot adquirir mitjançant l'activa col·laboració en aquestes centres.  
La Conselleria de Cultura, Educació i Ciència té el propòsit de facilitar l'accés a les activitats pràctiques de les tècniques bibliotecàries a persones interessades.  
Per tal que aquestes activitats puguen efectuar-se d'una manera òptima, es fa aconsellable d'oferir l?oportunitat que es duguen a terme als centres on la presència de personal qualificat en garantesca el bon aprofitament.  
Segons l'assumpció de funcions i serveis transferits en matèria de biblioteques per Reial Decret 3066/1983, de 13 d'octubre, a la Generalitat Valenciana i fent ús de les facultats que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià.  
ORDENE:  
Primer  
Es convoca concurs públic per a la concessió de setze beques de col·laboració en pràctiques bibliotecàries a realitzar als següents centres:  
- Biblioteca Pública d'Alacant (tres beques).  
- Biblioteca Pública de Castelló (tres beques).  
- Biblioteca Pública d'Orihuela (tres beques).  
- Biblioteca Pública de València (quatre beques).  
- Centre de Biblioteques de la Generalitat Valenciana (tres beques).  
I s'aproven les bases per les quals es regeix aquesta convocatòria incloses com a annex a aquesta ordre.  
Segon  
Aquestes beques seran a càrrec de l'aplicació pressupostària 47.24.047.2.646.9, dintre de la línia 4.03/000/93, anomenada ajudes per a la formació en arxius i biblioteques. L'import màxim global destinat a aquestes beques serà de sis milions quatre-centes mil (6.400.000) pessetes.  
DISPOSICIONS FINALS  
Primera  
Es delega la Directora General de Promoció Cultural per a la facultat de resoldre la concessió d'aquestes beques i se l'autoritza per què, dins l?àmbit de les seues competències, dicte les resolucions necessàries per el desplegament i l?execució d'aquesta ordre.  
Segona  
Aquesta ordre entrarà en vigor el dia de la publicació al Diari Oficial de la Generalitat Valenciana.  
València, 9 de febrer de 1993.  
El Conseller de Cultura, Educació i Ciència,   
ANDREU LOPEZ I BLASCO  
ANNEX  
Bases per a la concessió de beques de col·laboració per a pràctiques a desenvolupar a les biblioteques públiques d'Alacant, Castelló, Orihuela i València i al Centre de Biblioteques de la Generalitat  
Valenciana pera 1993.  
Primera  
Les beques de col·laboració objecte d'aquesta convocatòria s'adjudicaran mitjançant un concurs entre els diversos aspirants que reunesquen els següents requisits i ho acrediten documentalment:  
1) Tenir la nacionalitat espanyola i residir dins l?àmbit de la Comunitat Valenciana.  
2) Ser diplomat universitari o titulat superior.  
3) No haver estat beneficiari d'aquestes ajudes durant dos anys consecutius.  
Segona  
Els aspirants al concurs sol·licitaran individualment la seua inclusió en una sola instància, dirigida a la Conselleria de Cultura, Educació i Ciència, la qual podrà ser presentada al Registre General de la Conselleria de Cultura, Educació i Ciència; a les Direccions Territorials de Cultura i Educació d'Alacant, Castelló o València; als centres d'informació de l?Oficina d'Informació, Iniciatives i Reclamacions de la Generalitat Valenciana o per qualsevol dels mitjans establerts per la legislació vigent.  
En les instàncies esmentades caldrà fer constar les circumstàncies assenyalades en la base primera i l'acceptació de totes les condicions establertes a aquestes bases.  
Tercera  
Les sol·licituds es presentaran en el termini de quinze dies hàbils, comptadors a partir de l?endemà de la publicació d'aquesta convocatòria al Diari Oficial de la Generalitat Valenciana.  
1. A les sol·licituds caldrà adjuntar la documentació següent:  
a) Certificació acadèmica personal, en la qual s'ha de fer constar el nombre de convocatòries per assignatura.  
b) Currículum del sol·licitant.  
c) Tota la documentació que considere escaient adjuntar-hi com a mèrit personal.  
d) Fotocòpia del DNI i número de telèfon.  
e) Nombre de compte corrent i de l?entitat bancària o d'estalvis on s'ha de realitzar el pagament, cas que s'atorgue la beca.  
2. Els documents acreditatius han de presentar-se mitjançant originals o fotocòpies compulsades. En cas contrari hom no els tindrà en compte a l?hora de realitzar la valoració dels mèrits.  
Quarta  
En les sol·licituds hom farà constar el centre o centres als que aspiren per ordre de preferència. Cas de no especificar-ho, s'entendrà que el sol·licitant opta indistintament per qualsevol dels centres afectats per aquestes beques.  
Cinquena  
Les condicions de mèrit avaluables per la comissió qualificadora, que hauran de ser presentades degudament justificades, i les puntuacions a atorgar són les següents:  
a) Expedient acadèmic general, de 0 a 4 punts.  
b) Realització de cursets especialitzats en biblioteconomia i documentació, de 0 a 2 punts.  
c) Altres mèrits relacionats amb la matèria objecte d'aquesta convocatòria que s'hi puguen al·legar, de 0 a 2 punts.  
d) Titulacions acadèmiques, sempre que no formen part dels requisits obligats per tal d'accedir a aquestes beques:  
- Llicenciatura, 1 punt.  
- Tesi doctoral, 2 punts.  
Sisena  
Per a la valoració dels mèrits dels sol·licitants es constitueix una comissió qualificadora integrada per:  
Presidenta: Directora General de Promoció Cultural.  
Vocals:  
- Directora de la Biblioteca Pública d'Alacant.  
- Directora de la Biblioteca Pública de Castelló.  
- Director de la Biblioteca Pública d'Orihuela.  
- Directora de la Biblioteca Pública de València.  
- Cap del Servei de Patrimoni Bibliogràfic i Documental.  
Secretària: Cap de la Secció de Documentació Bibliotecària de la Conselleria de Cultura, Educació i Ciència.  
La comissió qualificadora elaborarà la seua proposta dins dels 30 dies hàbils següents al termini de presentació d'instàncies, i té facultat per a realitzar, per mitjà dels seus membres, totes les comprovacions que estime necessàries per a qualificar els mèrits adduïts i realitzar una prova pràctica o entrevista, arribat el cas, si ho estima oportú.  
Una vegada finalitzada l'avaluació corresponent dels expedients de cadascun dels aspirants, la comissió elevarà una proposta a la Directora General de Promoció Cultural, la qual resoldrà, per delegació del Conseller de Cultura, Educació i Ciència, l'adjudicació de les beques en el termini de 15 dies hàbils. La resolució de les beques es publicarà en el Diari Oficial de la Generalitat Valenciana.  
Tanmateix, la comissió qualificadora podrà formular la proposta que siguen declarades desertes les beques de col·laboració si, al seu parer, no hi hagués concursants amb mèrits suficients per a l'adjudicació. Els dictàmens i les propostes de la comissió seran inapel·lables.  
Setena  
La dotació de cadascuna de les beques de col·laboració serà de quatre-centes mil (400..000) pessetes, de la qual podran satisfer-se pagaments parcials, després de la certificació d'aprofitament expedida per la direcció del centre i Acreditació per part del becari, segons la forma que determina l'Ordre de 7 de gener de 1991, de la Conselleria d'Economia i Hisenda (DOGV núm. 1477, de 5 de febrer), que es troba al corrent de les seues obligacions tributàries i davant la Seguretat Social.  
Vuitena. Són obligacions del beneficiari:  
a) Col·laborar amb el personal tècnic de la biblioteca en els treballs que se'ls encomanen, motiu pel qual hauran de romandre als locals del centre durant cinc mesos i realitzar el mateix horari del personal de la biblioteca, i a les ordres del director, el qual els encomanarà els treballs.  
b) Acreditar davant la Conselleria de Cultura, Educació i Ciència la realització de l'activitat o l'adopció del comportament i el compliment dels requisits i les condicions que determinen la concessió o el gaudi de l'ajuda.  
c) La submissió a les actuacions de control financer que corresponguen, a la Intervenció General, pel que fa a les subvenciones i ajudes concedides.  
d) Comunicar a la Conselleria de Cultura, Educació i Ciència l?obtenció de subvencions o ajudes per a la mateixa finalitat, procedents de qualsevol administracions o ens públics.  
Novena  
Tota alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.  
L'import de les subvencions regulades en aquesta ordre en cap cas podrà ser de tal quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat que ha de desenvolupar el beneficiari.  
Deu  
Serà procedent el reintegrament de les quantitats percebudes i l'exigència de l'interès de demora des del moment del pagament de la subvenció en els casos següents:  
a) Incompliment de l?obligació de justificació.  
b) Obtenir la subvenció sense complir les condicions requerides per això.  
c) Incompliment de la finalitat per a la qual fou concedida la subvenció.  
d) Incompliment de les condicions imposades als beneficiaris amb motiu de la concessió de la subvenció.  
Igualment, en el supòsit recollit en el paràgraf segon de l'apartat anterior, quan la subvenció principal siga de la Generalitat Valenciana pertocarà el reintegrament de l?excés obtingut sobre el cost de l'activitat desenvolupada.  
Onze  
Quan en l?exercici de les funcions d'inspecció o control, es deduesquen indicis de la incorrecta obtenció, benefici o destinació de la subvenció o ajuda percebuda, els agents encarregats de la seua realització podran acordar la retenció de les factures, els documents equivalents o substitutius i de qualsevol altre document relatiu a les operacions en què aquests indicis es manifesten.  
Dotze  
Els treballs realitzats quedaran en propietat de la Conselleria de Cultura, Educació i Ciència i no podran ésser utilitzats pels autors sense la corresponent autorització.  
Tretze  
El fet d'haver estat beneficiari de les beques no estableix cap tipus de relació laboral amb la Conselleria de Cultura, Educació i Ciència, ni amb el centre bibliotecari al qual haja estat adscrit, ni suposa cap compromís d'incorporació posterior a les plantilles dels esmentats centres.


Còpia Permalink ELI